b'\n_START_ARTICLE_\nFranske postkort\n_START_PARAGRAPH_\nFranske kort er erotiske kort i postkortst\xc3\xb8rrelse med fotografier av nakne eller halvakne mennesker, gjerne kvinner. Kortene, som ble produsert i store mengder rundt slutten av det nittende \xc3\xa5rhundret og de f\xc3\xb8rste \xc3\xa5rtiene av det tyvende, kan oppfattes som tidlig pornografi. Trykksakene var ulovlige i flere land, og til tross for betegnelsen kunne de ikke sendes i posten._NEWLINE_Kortene ble med tiden erstattet av Pinup-bilder, som imidlertid sjeldent var s\xc3\xa5 eksplisitte som de franske postkortene.'